CELEX: 32014D0759
Language: et
Date: 2014-10-29 00:00:00
Title: 2014/759/EL: Komisjoni rakendusotsus, 29. oktoober 2014 , millega muudetakse otsuse 2007/777/EÜ III lisa seoses keeritsusside ( Trichinella ) suhtes kehtestatud loomatervisenõuetega, mis on esitatud kodusigadest valmistatud teatavate lihatoodete liitu importimisel kasutatava veterinaarsertifikaadi näidises (teatavaks tehtud numbri C(2014) 7921 all)  EMPs kohaldatav tekst

31.10.2014   
            
            
               ET
            
            
               Euroopa Liidu Teataja
            
            
               L 311/78
            
         KOMISJONI RAKENDUSOTSUS,
   29. oktoober 2014,
   millega muudetakse otsuse 2007/777/EÜ III lisa seoses keeritsusside (Trichinella) suhtes kehtestatud loomatervisenõuetega, mis on esitatud kodusigadest valmistatud teatavate lihatoodete liitu importimisel kasutatava veterinaarsertifikaadi näidises
   
      
         (teatavaks tehtud numbri C(2014) 7921 all)
      
   
   (EMPs kohaldatav tekst)
   
      (2014/759/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 9 lõiget 4,
   ning arvestades järgmist:
   
               (1)
            
            
               Komisjoni otsuses 2007/777/EÜ (2) on muu hulgas sätestatud näidissertifikaadid, mida kasutatakse teatavate lihatoodete liitu importimisel. Selles otsuses on sätestatud, et liitu tohib importida üksnes selle otsuse III lisas sätestatud veterinaar- ja terviseohutussertifikaadi näidises esitatud nõuetele vastavaid lihatoodete saadetisi. Näidise järgi peavad tooted olema kontrollitud ka keeritsussi (Trichinella) suhtes.
            
         
               (2)
            
            
               Komisjoni määruses (EÜ) nr 2075/2005 (3) on sätestatud eeskirjad, mille kohaselt tuleb keeritsusside suhtes vastuvõtlike liikide rümpadelt võtta proove ja kindlaks määrata kodusigade pidamisega tegelevate põllumajandusettevõtete staatus.
            
         
               (3)
            
            
               Komisjoni määruses (EL) nr 216/2014, (4) millega muudeti määrust (EÜ) nr 2075/2005, on selliste põllumajandusettevõtete suhtes, mis on ametlikult tunnistatud kontrollitud pidamistingimusi rakendavaks ettevõtteks, kehtestatud erand tapmisel kehtivatest kontrollimiseeskirjadest. Lisaks on komisjoni määruses (EL) nr 216/2014 sätestatud, et kodusigu pidava põllumajandusettevõtte võib tunnistada kontrollitud pidamistingimusi rakendavaks ettevõtteks üksnes juhul, kui muu hulgas on täidetud tingimus, mille kohaselt võib toidukäitleja tuua põllumajandusettevõttesse uusi kodusigu ainult põllumajandusettevõttest, mis on samuti ametlikult tunnistatud kontrollitud pidamistingimusi rakendavaks ettevõtteks.
            
         
               (4)
            
            
               Otsuse 2007/777/EÜ III lisas sätestatud veterinaar- ja terviseohutussertifikaadi näidist tuleks muuta, et kajastada lihatoodete impordi suhtes kehtivaid nõudeid, mis on sätestatud määruses (EÜ) nr 2075/2005, mida on muudetud määrusega (EL) nr 216/2014.
            
         
               (5)
            
            
               Seepärast tuleks otsust 2007/777/EÜ vastavalt muuta.
            
         
               (6)
            
            
               Et vältida häireid kodusigadest valmistatud lihatoodete saadetiste liitu impordil, tuleks otsuse 2007/777/EÜ kohaselt enne käesoleva otsusega ettenähtud muudatuste tegemist väljastatud sertifikaate lubada teatud tingimuste täitmise korral kasutada üleminekuperioodi vältel.
            
         
               (7)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ III lisas sätestatud veterinaar- ja terviseohutussertifikaadi näidist muudetakse järgmiselt:
   
               1)
            
            
               punkt II.2.3.1 asendatakse järgmisega:
               
                           „kas
                           
                        
                        
                           (2)[II.2.3.1.
                        
                        
                           lihatooted on valmistatud kodusigade lihast, millele on tehtud trihhinoosi uuring ja saadud negatiivne tulemus või mis on läbinud külmtöötluse vastavalt määrusele (EÜ) nr 2075/2005;]
                        
                     
                           
                              või
                           
                        
                        
                           (2) (6)[II.2.3.1.
                        
                        
                           lihatooted on valmistatud kodusigade lihast, mis on saadud kodusigadelt, kes on pärit põllumajandusettevõttest, mis on määruse (EÜ) nr 2075/2005 artiklis 8 sätestatud nõuete kohaselt tunnustatud kontrollitud pidamistingimusi rakendavaks ettevõtteks, või kes on alla viienädalased võõrutamata põrsad;]”
                        
                     
         
               2)
            
            
               märkuste II ossa lisatakse 5. joonealuse märkuse järele järgmine joonealune märkus:
               
                           „(6)
                        
                        
                           Kohaldatakse ainult nende kolmandate riikide suhtes, mille kohta määruse (EL) nr 206/2010 II lisa 1. osa veerus „SG” on tehtud kanne „K”.”
                        
                     
         Artikkel 2
   31. märtsini 2015 kestva üleminekuperioodi jooksul võib importida liitu lihatoodete saadetisi, millega on kaasas asjakohane sertifikaat, mis on väljastatud hiljemalt 1. märtsil 2015 veterinaar- ja terviseohutussertifikaadi näidise järgi, mis on sätestatud enne käesoleva otsuse jõustumist kehtinud otsuse 2007/777/EÜ III lisa versioonis.
   Artikkel 3
   Käesolev otsus on adresseeritud liikmesriikidele.
   
      Brüssel, 29. oktoober 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 18, 23.1.2003, lk 11.
   
      (2)  Komisjoni otsus 2007/777/EÜ, 29. november 2007, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).
   
      (3)  Komisjoni määrus (EÜ) nr 2075/2005, 5. detsember 2005, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes (ELT L 338, 22.12.2005, lk 60).
   
      (4)  Komisjoni määrus (EL) nr 216/2014, 7. märts 2014, millega muudetakse määrust (EÜ) nr 2075/2005, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes (ELT L 69, 8.3.2014, lk 85).